
Σάββατο, 26 Σεπτεμβρίου 2026
ΔΕΛΤΙΟ ΤΥΠΟΥ
Θάνατος λουόμενου στη Μύρινα – Εντοπισμός και διάσωση 49 αλλοδαπών νότια της Γαύδου – Εντοπισμός 49 αλλοδαπών στη νήσο Χρυσή – Συνέχεια ενημέρωσης αναφορικά με τον εντοπισμό και τη διάσωση 45 αλλοδαπών νότια της Γαύδου – Εντοπισμός και διάσωση 57 αλλοδαπών νότια της Γαύδου – Εντοπισμός και διάσωση 46 αλλοδαπών και σύλληψη του διακινητή τους στη Γαύδο – Διακομιδές ασθενών
Τις πρωινές ώρες σήμερα, ενημερώθηκε η Λιμενική Αρχή της Μύρινας για την ανάσυρση 76χρονου αλλοδαπού (υπήκοος Γερμανίας) χωρίς τις αισθήσεις του, από τη θαλάσσια περιοχή της παραλίας «ΚΟΤΣΙΝΑ» του κόλπου Πουρνιά Λήμνου. Στον 76χρονο αρχικά παρασχέθηκαν οι πρώτες βοήθειες με καρδιοπνευμονική αναζωογόνηση (ΚΑΡΠΑ), ενώ στη συνέχεια διακομίστηκε με ασθενοφόρο όχημα του ΕΚΑΒ στο Γενικό Νοσοκομείο- Κέντρο Υγείας Λήμνου, όπου διαπιστώθηκε ο θάνατός του. Από το Λιμεναρχείο Μύρινας που διενεργεί την προανάκριση παραγγέλθηκε η διενέργεια νεκροψίας νεκροτομής. 
*****

Τις πρώτες πρωινές ώρες σήμερα, Ναυαγοσωστικό σκάφος (Ν/Γ) Λ.Σ.- ΕΛ.ΑΚΤ., εντόπισε λέμβο με αλλοδαπούς επιβαίνοντες στη θαλάσσια περιοχή νότια της Γαύδου και περισυνέλεξε σαράντα εννέα αλλοδαπούς (37 άνδρες, 11 γυναίκες και 1 ανήλικο), τους οποίους μετέφερε με ασφάλεια στο λιμάνι «ΚΑΡΑΒΕ» της Γαύδου. Οι αλλοδαποί παραμένουν σε προσωρινό χώρο φιλοξενίας του δήμου Γαύδου και πρόκειται να μεταφερθούν σε χώρο φιλοξενίας στην Αγυιά Χανίων. Προανάκριση διενεργείται από το Κεντρικό Λιμεναρχείο Χανίων.

*****

Τις πρωινές ώρες σήμερα, ενημερώθηκε η Λιμενική Αρχή της Ιεράπετρας για την ύπαρξη μίας λέμβου με αλλοδαπούς επιβαίνοντες, σε δυσχερή θέση στη νήσο Χρυσή. Άμεσα για την περιοχή απέπλευσε ένα Περιπολικό σκάφος Λ.Σ.-ΕΛ.ΑΚΤ. (Π.Λ.Σ.) το οποίο εντόπισε και περισυνέλεξε  συνολικά σαράντα εννέα (49) αλλοδαπούς (47 άνδρες και 2 γυναίκες) και τους μετέφερε με ασφάλεια στο λιμάνι της Ιεράπετρας. Προανάκριση διενεργείται από το Λιμεναρχείο Ιεράπετρας.

*****

Συνέχεια ενημέρωσης:
Αναφορικά με τον εντοπισμό και τη διάσωση 45 αλλοδαπών νότια της Γαύδου, τις μεσημβρινές ώρες χθες, συνελήφθη ένας 17χρονος αλλοδαπός (υπήκοος Νότιου Σουδάν) για παράβαση του άρθρου 83 του Ν. 3386/2005 («Παράνομη είσοδος στη χώρα»), του άρθρου 25 του Ν. 5038/23 («Διευκόλυνση»), του Ν. 5275/2026 («Προώθηση πολιτικών νόμιμης μετανάστευσης») και του άρθρου 306 του Π.Κ. («Έκθεση»), καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε από το Τομπρούκ της Λιβύης στην Ελλάδα. Προανάκριση διενεργείται από το Κεντρικό Λιμεναρχείο Χανίων.

*****

Τις πρώτες πρωινές ώρες σήμερα, Περιπολικό σκάφος Λ.Σ.- ΕΛ.ΑΚΤ. (ΠΛΣ), εντόπισε λέμβο με αλλοδαπούς επιβαίνοντες σε δυσχερή θέση στη θαλάσσια περιοχή νότια της Γαύδου. Το ΠΛΣ περισυνέλεξε πενήντα επτά αλλοδαπούς (51 άνδρες, 5 γυναίκες και 1 ανήλικο) και τους μετέφερε με ασφάλεια στο λιμάνι «ΚΑΡΑΒΕ» της Γαύδου. Στη συνέχεια, οι διασωθέντες μεταφέρθηκαν με Ναυαγοσωστικό σκάφος (Ν/Γ) Λ.Σ.-ΕΛ.ΑΚΤ. στο λιμάνι «ΤΗΓΑΝΙ» της Παλαιόχωρας και ακολούθως σε προσωρινό χώρο φιλοξενίας στην Αγυιά Χανίων. Προανάκριση διενεργείται από το Κεντρικό Λιμεναρχείο Χανίων.

*****

         Τις πρώτες πρωινές ώρες σήμερα, Περιπολικό σκάφος Λ.Σ.- ΕΛ.ΑΚΤ. (ΠΛΣ), εντόπισε λέμβο με αλλοδαπούς επιβαίνοντες σε δυσχερή θέση στη θαλάσσια περιοχή νότια της Γαύδου και περισυνέλεξε σαράντα έξι αλλοδαπούς (όλοι άνδρες) και τους μετέφερε με ασφάλεια αρχικά στο λιμάνι «ΚΑΡΑΒΕ» της Γαύδου. Στη συνέχεια, οι διασωθέντες μεταφέρθηκαν στο λιμάνι «ΤΗΓΑΝΙ» της Παλαιόχωρας και ακολούθως σε προσωρινό χώρο φιλοξενίας στην Αγυιά Χανίων. Από το Κεντρικό Λιμεναρχείο Χανίων που διενεργεί την προανάκριση, συνελήφθη ένας 17χρονος αλλοδαπός (υπήκοος Νοτίου Σουδάν) εκ των ανωτέρω για παράβαση του Ν. 3386/2005 “Παράνομη είσοδος στη χώρα”, του Ν. 5038/23 “Διευκόλυνση”, του Ν. 5275/2026 “Προώθηση πολιτικών νόμιμης μετανάστευσης” και του άρθρου 306 του Π.Κ. “Έκθεση”, καθώς αναγνωρίστηκε από τους υπόλοιπους ως ο διακινητής που τους μετέφερε από το Τομπρούκ της Λιβύης στην Ελλάδα.

*****


Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:

-66χρονης, από το λιμάνι της Σκιάθου στο λιμάνι του Βόλου, με το Ε/Γ –Α/Ψ «ΑΘΩΣ» Ν. Σπετσών 323,

-56χρονου, από το λιμάνι Πισαετού της Ιθάκης στο λιμάνι Σάμης της Κεφαλονιάς, με Περιπολικό σκάφος Λ.Σ.- ΕΛ.ΑΚΤ. και 
-76χρονου, από το λιμάνι του Αγκιστρίου στο λιμάνι του Πειραιά, με Περιπολικό σκάφος  Λ.Σ.-ΕΛ.ΑΚΤ. 

